تعرضات الممثلة العالمية أنجلينا جولي لحملة ديال الطنز بعدما بانت مركبة الشعر “إكستنشن” باش يولي طويل. اللوك ديال أنجلينا على الطابي روج في فيستڤال روما الدولي للفليم خلاها محط انتقادات، والناس نساو أنها جاية تروج لفيلمها الجديد “The Eternals” وركزو ليها على السوالف اللي بانو ليهم زايدين بشكل غير متناسق. بنادم كيف العادة ماكيدخلش سوق راسو. وقالو عدد من المعلقين على ظهور النجمة أنجلينا بهاد اللوك الجديد، أن اللي وقع هو أن الشعر اللي زادت بان مفروش كثر من القياس، وبان شعرها الأصلي قصير والثاني طويل وماكينش اندماج مع بعضياتهم نهائيا، و أن المشكل غايكون تسبب فيه الشخص اللي تكلف يقاد ليها هاد اللوك باش تحضر الفيستڤال المذكور. Who put the extensions to my queen Angelina Jolie? They need to be fired. pic.twitter.com/u3RrlT9h35 — tinajolie October 24, 2021 
الشعر الطويل اللي بانت بيه أنجلينا جولي فـ فيستڤال روما سبب ليها موجة ديال الطنز! – تغريدة وتصاور